สกอเปีย

สกอเปีย (Скопје, Mk-Skopje.ogg, Shkup) เป็นเมืองหลวงและเมืองใหญ่ที่สุดของประเทศมาซิโดเนียเหนือ นับเป็นศูนย์กลางด้านการเมือง วัฒนธรรม เศรษฐกิจ และการศึกษาของประเทศ
พื้นที่ของนครสกอเปียมีการถิ่นฐานมาตั้งแต่ 4,000 ปีก่อนคริสตกาล หลักฐานที่บ่งบอกถึงการตั้งถิ่นฐานในยุคหินใหม่ถูกพบในประภาคารกาเลอันเก่าแก่ ซึ่งสามารถมองเห็นทิวทัศน์ของใจกลางนคร แรกเริ่มเดิมที สกูปีเป็นนครของอาณาจักรแพโอเนีย ต่อมาได้กลายเป็นเมืองหลวงของอาณาจักรดาร์ดาเนียในช่วง 200 ปีก่อนคริสตกาล ต่อมาในช่วงก่อนคริสต์ศตวรรษที่ 1 พื้นที่แห่งนี้ได้ถูกทหารโรมันยึดครองและใช้เป็นฐานทัพ เมื่อจักรวรรดิโรมันถูกแบ่งออกเป็นตะวันตกและตะวันออกใน ค.ศ. 395 สกูปีได้ตกอยู่ภายใต้การปกครองของอาณาจักรไบแซนไทน์ซึ่งรับอำนาจมาจากคอนสแตนติโนเปิล ช่วงเวลาส่วนใหญ่ของต้นยุคกลาง เมืองนี้มักถูกจักรวรรดิไบแซนไทน์และบัลแกเรียที่ 1 สลับกันยึดครอง เมืองนี้เคยเป็นเมืองหลวงของจักรวรรดิบัลแกเรียที่ 1 ระหว่าง ค.ศ. 972–992
นับตั้งแต่ ค.ศ. 1282 เมืองนี้กลายเป็นส่วนหนึ่งของจักรวรรดิเซอร์เบีย และได้รับการจัดตั้งให้เป็นเมืองหลวงระหว่าง ค.ศ. 1346–1371 ต่อมาใน ค.ศ. 1392 สกอเปียถูกยึดครองโดยกลุ่มเติร์กของออตโตมันที่เรียกตนเองว่า อุซกุบ ซึ่งชื่อนี้ได้ถูกใช้อย่างแพร่หลายในภาษาอังกฤษ เมืองอยู่ภายใต้การปกครองของออตโตมันเป็นระยะเวลากว่า 500 ปี โดยเคยเป็นเมืองศูนย์กลางของกลุ่มอุซกุบและจังหวัดคอซอวอ ใน ค.ศ. 1912 เมืองถูกยึดครองโดยราชอาณาจักรเซอร์เบียในช่วงสงครามบอลข่านp= 40 ต่อมาได้ถูกยึดครองโดยราชอาณาจักรบัลแกเรียในช่วงสงครามโลกครั้งที่หนึ่ง หลังจากสงคราม เมืองได้กลายเป็นส่วนหนึ่งของราชอาณาจักรยูโกสลาเวียในฐานะเมืองศูนย์กลางของจังหวัดวาร์ดาร์บานอวีนา ในช่วงสงครามโลกครั้งที่สอง เมืองถูกยึดครองโดยบัลแกเรียอีกครั้ง และใน ค.ศ. 1944 ได้กลายเป็นเมืองหลวงของมาซิโดเนีย ซึ่งเป็นรัฐสหพันธ์ของยูโกสลาเวีย ตัวนครพัฒนาอย่างรวดเร็วแต่ก็มาหยุดชะงักเมื่อเกิดแผ่นดินไหวใน ค.ศ. 1963
สกอเปียตั้งอยู่บริเวณทางตอนต้นของแม่น้ำวาร์ดาร์ และตั้งอยู่บนเส้นทางหลักแนวเหนือ-ใต้ของคาบสมุทรบอลข่าน ระหว่างกรุงเบลเกรดกับกรุงเอเธนส์ นครเป็นศูนย์กลางของอุตสาหกรรมแปรรูปโลหะ เคมีภัณฑ์ ไม้ สิ่งทอ หนังสัตว์ และการพิมพ์ การพัฒนาด้านอุตสาหกรรมของนครพัฒนาขึ้นพร้อมกับการพัฒนาการค้า ลอจิสติก การธนาคาร การขนส่ง วัฒนธรรม และกีฬา ในการสำมะโนปี 2002 สกอเปียมีประชากร 506,926 คน และเมื่อวันที่ 30 มิถุนายน ค.ศ. 2015 มีประชากร 544,086 คน แสดงให้เห็นว่า ประชากรมากกว่าหนึ่งในสี่ของประเทศอาศัยอยู่ที่นครแห่งนี้รวมถึงพื้นที่ปริมณฑล

**ความสัมพันธ์ระหว่างประเทศ**

**เมืองฝาแฝด**
สกอเปียเป็นเมืองฝาแฝดกับ:
*UK แบรดฟอร์ด สหราชอาณาจักร (ตั้งแต่ ค.ศ. 1961)
*FRA ดีฌง ฝรั่งเศส (ตั้งแต่ ค.ศ. 1961)
*GER เดรสเดิน เยอรมนี (ตั้งแต่ ค.ศ. 1967)
*USA เทมเป สหรัฐ (ตั้งแต่ ค.ศ. 1971)
*FRA รูแบ ฝรั่งเศส (ตั้งแต่ ค.ศ. 1973)
*BEL Waremme เบลเยียม (ตั้งแต่ ค.ศ. 1974)
*GER เนือร์นแบร์ค เยอรมนี (ตั้งแต่ ค.ศ. 1982)
*ALG Chlef แอลจีเรีย (ตั้งแต่ ค.ศ. 1983)
*CHN หนานชาง จีน (ตั้งแต่ ค.ศ. 1985)
*TUR มานิซา ตุรกี (ตั้งแต่ ค.ศ. 1985)
*EGY สุเอซ อียิปต์ (ตั้งแต่ ค.ศ. 1985)
*USA พิตต์สเบิร์ก สหรัฐ (ตั้งแต่ ค.ศ. 2002)
*TUR อิสตันบูล ตุรกี (ตั้งแต่ ค.ศ. 2003)
*SVN ลูบลิยานา สโลวีเนีย (ตั้งแต่ ค.ศ. 2007)
*MNE พอดกอรีตซา มอนเตเนโกร(ตั้งแต่ ค.ศ. 2007)
*ESP ซาราโกซา สเปน (ตั้งแต่ ค.ศ. 2008)
*CRO ซาเกร็บ โครเอเชีย (ตั้งแต่ ค.ศ. 2011)
*ALB ติรานา แอลเบเนีย (ตั้งแต่ ค.ศ. 2016)
*BIH ซาราเยโว บอสเนียและเฮอร์เซโกวีนา (ตั้งแต่ ค.ศ. 2017)

**ภาคี**
TUR อังการา ตุรกี (ตั้งแต่ ค.ศ. 1995)
*SRB เบลเกรด เซอร์เบีย (ตั้งแต่ ค.ศ. 2012)

**อ้างอิง**

**บรรณานุกรม**
isbn=9780253346568
*isbn=9789025607937
*isbn=9783798321298

**หนังสืออ่านเพิ่มเติม**
 isbn=9781551117195- year=1978- year=1963- year=2006- isbn=9789989183447- year=1997- year=2008

**แหล่งข้อมูลอื่น**
  Discover Skopje-  City of Skopje Official Portal-  Skopje at night, picture gallery.-  Skopje | Between Byzantine and Ottomans date=2019-07-08 
หมวดหมู่:เมืองหลวงในทวีปยุโรป
หมวดหมู่:เมืองหลวงเก่าของบัลแกเรีย
หมวดหมู่:เมืองหลวงเก่าของเซอร์เบีย
หมวดหมู่:เมืองในประเทศมาซิโดเนียเหนือ